**Oтчет за дейността на Народно читалище "Просвета- 1925"
през 2021 година, село Буковец общ. Видин обл. Видин**

Народно читалище ,,Просвета-1925,, с. Буковец,общ. Видин се намира в сградата на кметството и разполага с 35 кв.м. площ.Има едно помещение,което служи за библиотека,читалня и компютърна зала.

Една от основните дейности на читалището е развитието на художествената самодейност и библиотечната работа. Библиотечният фонд е в добро състояние,но е остарял. Наши редовни читатели ни правят дарения със свои книги ,които се търсят от читателите.

Към читалището има семодеен танцов състав ,в който са предимно млади жени и момичета.

През 2021 година, въпреки лошата обстановка и невъзможността да отбележим всички наши събити,я както сме свикнали ние не се отказахме и показахме,че можем да сме полезни и креативни дори в такава обстановка.

През януари 2021 година отбележихме Бабинден като на нашата страница деца качваха поздравителни клипчета,с които поздравиха всички за празника!

През февруари организирахме онлайн фотоконкурс на тема ,,Как ще отпразнувате Трифон Зарезан,, или за празнуващите Свети Валентин ,,Най-сладка целувка,, като идеята бе да ни се изпратят тематични снимки за конкурса,а ние отличихме тези две с най-много харесвания.

Организирахме конкурс за детска рисунка на тема ,,Великден.

На 18 април направихме работилница ,,Млад градинар,, ,в която се включиха деца и родители като засадихме на центъра на селото рози и други цветя,за които се грижиха лично децата в селото.

На 6 май организирахме хоротека на центъра на селото с участието на нашият самодеен състав,както и на танцов състав ,,Веселяци,, и на оркестър Хармония.

Получихме над 100 нови книги дарения.

Отбелязахме Международният ден на детето с много игри и забавления на центъра на селото.За пръв път имахме и конкурс на тема ,,Мис и Мистър 1 юни,който беше голяма забава за децата!!!

Взехме участие в 11-тият Международен фолклорен фестивал ,,Гергьовден,, в село Антимово като от там се върнахме с много награди и грамоти.

На 3 юли по покана на читалището ни гостува Драматъчен театър Видин с комедийното шоу ,, Само за мъже,,.

Взехме участие в инициативата на А1 ,,Интернет за всички 55+,, ,с която обучихме хора от селото над 55 години как да боравят с новите технологии като телефони,таблети и лаптопи.Как да търсят информация в интернет и да осъществяват обаждания във вайбър.

На 1 ноември организирахме конкурс за детска рисунка на тема ,,Моят любим Народен будител,,,в който конкурс се включиха деца от цяла България,дори от Испания и Украйна.

.

Това е накратко дейността на нашето читалище през тази трудна за всички 2021 година.